Türi-Alliku mõis

Türi-Alliku mõis (saksa keeles Allenküll) oli rüütlimõis Türi kihelkonnas Järvamaal. Tänapäeval jäävad kunagise mõisa valdused Türi valla territooriumile Järva maakonnas.

Mõisa keskus asus Türi-Allikul.

Ajalugu
Türi-Alliku mõisa on esmamainitud 1429. aastal nimega Oldenkul/Allenkulle. Sel ajal kuulus mõis koos küladega ordu majandusmõisana Viljandi komtuurkonda. Riia maapäeva otsusega 17. märtsist 1560 läks Türi-Alliku mõisamaa Järvamaa piiridesse.Arne Malmre, 2015, "Kesk- ja varauusaegne Paide linn kirjalike ja arheoloogiliste allikate põhjal", bakalaureusetöö.

1614. aastal kinkis Rootsi kuningas Gustav Adolf mõisa koos küladega Reinhold von Buxhoevedenile. 1750. aastal päris mõisa Justina von Buxhoeveden, kes abiellus Karl Gustav von Roseniga. 1795. aastal panditi mõis Karl Gustav von Baranoffile. 1880. aastal sai mõisa omanikuks Alexander von Engelhardt, kellele see kuulus võõrandamiseni.

Mõisakompleks
Härrastemaja oli puidust, see hävis arvatavasti suures põhjasõjas. 1758. aastal rajati barokkstiilis murdkelpkatusega härrastemaja,  Peahoone seinu ilmestasid liseenid ning viiluvälju kaunistasid rokokoodekoorid. Maja kolme akna laiune keskosa oli kahekorruseline.

Türi-Alliku mõisas tegutses 18. sajandil ka Türi-Alliku tellisetehas.

1960. aastatel ehitati hoone tervenisti kahekorruseliseks ning sinna rajati Volta elektrimootorite tsehh (kus valmistati hiljem ka elektriradiaatoreid ja ülipopulaarseks saanud vahvliküpseteid). 1993. aasta lõpul erastati Türi-Alliku tsehh Paides registreeritud aktsiaseltsile Masi. Pärast seda on eravalduses olev hoone seisnud aastaid tühjalt ja rüüstatult.

Pärnu jõe ääres asuv endine viinavabrik ehitati ümber 1990. aastatel, seal asub Veskisilla motell.

Viited

Välislingid

Kategooria:Järvamaa mõisad
Kategooria:Türi vald
Kategooria:Türi kihelkond
Kategooria:Buxhoevedenite mõisad
Kategooria:Baranoffide mõisad
Kategooria:Engelhardtide mõisad